Narkissos

**Narkissos** (gresk: Νάρκισσος, *Nárkissos*) var i gresk mytologi en jeger i Boiotia og kjent for sin fysiske skjønnhet. Han var også stolt og foraktet de som elsket ham. En av dem som forelsket seg i ham, var nymfen Ekho. Gudinnen Nemesis straffet hybris, merket seg Narkissos’ oppførsel. Da Narkissos så sitt eget speilbilde i et tjern, straffet Nemesis ham med å la ham forelske seg i det. Trollbundet stirret han på sitt speilbilde mens han visnet bort og døde. Den romerske dikteren Ovid har utvidet myten med flere detaljer. 

Narkissos er opphav til begrepet narsissisme, en psykisk tilstand karakterisert av stort oppmerksomhetsbehov, overdreven tro på egen betydning, manglende evne til å takle kritikk, og fravær av empati.

## Varianter av myten
:*Se også [[Ekho]]*
I Ovids *[[Metamorfoser]]*, fullført 8 e.Kr., var Narkissos en ung mann fra byen Thespiai i Boiotia, sønn av elveguden Kifissos (en av Athens glemte elver) og fontenenymfen Liriope. I Nonnus' versjon var han derimot sønn av den vakre unggutten Endymion og månegudinnen Selene. Narkissos ble beundret for sin skjønnhet av både menn og kvinner, men mislikt for sin arroganse. Nymfen Ekho, en forhekset oreade (fjellnymfe) som bare kunne gjenta de siste ord av hva andre sa, fikk en dag øye på Narkissos i skogen. Hun prøvde å snakke med ham, men kunne bare gjenta hans siste ord. «Hvem der?» spurte han, «der?» svarte Ekho i samme toneleie. «Vis deg!» sa han irritert. «Deg!» svarte Ekho uten å vise seg for ham. Narkissos gikk lei av leken, og avviste henne. Hjerteknust og nedbrutt av lengsel, svant Ekhos hen og etterlot seg kun stemmen sin, som vi nå hører som ekko i fjell og skoger.

Gudinnen Nemesis forbannet han, han skulle selv oppleve å elske noen han aldri kunne få, så neste gang han så sitt eget speilbilde i vannet, ville han bli forelsket i seg selv. Da han bøyde seg over vannet for å slukke tørsten, så han sitt eget speilbilde og ble øyeblikkelig forelsket i seg selv; men da han forsøkte å kysse sitt eget speilbilde, endte det med at han døde. På stedet vokste det opp ei lilje som ble oppkalt etter ham; enten som en pinselinje, velluktende hageplante med hvite blomster i narsissfamilien, *Narcissus poëticus*, og/eller en påskelilje, en prydplante med lysegule blomster, *Narcissus pseudonarcissus*.

Narkissos er 16 år hos Ovid; i Calderóns 1600-talls versjon er han 11, i begynnende pubertet, og heter Segismundo. Ekho er hos Calderón ti år, ingen nymfe, men en jordisk pike bosatt i dalen der Segismundo vokser opp, isolert med sin ugifte mor Liriope, som av skam forbyr ham å gå langt fra hulen der de gjemmer seg. Som gjeterpike ble Liriope forført av vindguden Zefyr - og forlatt. Nå prøver hun å verne sin sønn mot verdens farer. Spådommen om sønnen advarer mot «en stemme og en skjønnhet», men da folk i dalen roper på Segismundo, flykter han sin vei. Han har forelsker seg likevel i Ekho som er blant dem som leter etter ham. Liriope liker ikke dette og heller ut gift på jorden der Ekho ferdes, slik at piken forhekses og bare kan gjenta andres ord. Like fullt vekkes Segismuno av hennes kjærlighet; men finner først seg selv ved å gi avkall på henne. 

## Etymologi (ordbakgrunn)
Navnet har usikkert opphav. Ifølge forskeren R.S.P. Beekes peker «endelsen [-ισσος] klart mot et førgresk ord.» «Narkissos» er i botanikken navn på det som på norsk kalles påskeliljer, men det er uvisst om blomsten fikk navn etter myten, eller omvendt, eller om det er noen reell forbindelse mellom disse i det hele tatt. Plinius den eldre skrev at planten fikk navn etter sin duft (ναρκάω, *narkao*, «nummen»), ikke ungdommen. Det minner om gresk *narko-*, av *narke*, «nummenhet», jfr «narkose». Ordlikhet var en populær forklaringsmodell i antikken (se folkeetymologi).

## Narsissisme
:*Se egne artikler om [[Narsissistisk personlighetsforstyrrelse]] og [[Narsissisme]]*
Historisk sett var det den britiske sexologen Havelock Ellis (1859-1939) som først benyttet begrepet «Narkissos-lignende», da om med overdreven onani hvor en person ender med å bli sitt eget seksualobjekt. Ellis sendte en kopi av sin artikkel i 1898 til den tyske psykiateren Paul Näche, som i 1899 var den første som benyttet begrepet «narsissisme» i studiet av seksuelle avvik og i betydningen *Selbstverlibtheit*, «selvforelskelse».

Otto Rank publiserte i 1911 den første psykoanalytiske artikkelen som særskilt diskuterte narsissisme, og knyttet det til forfengelighet og beundring av seg selv. Sigmund Freud leste Näches artikkel og benyttet begrepet narsissisme for første gang i 1905 i *Tre essay om seksualitet (Drei Abhandlungen zur Sexualtheorie),* hvor han kom opp med betegnelsen «narsissistisk libido». Han vendte tilbake til emnet i et essay i 1911 hvor han gjorde narsissisme til et avgjørende stadium i barndommens seksuelle utvikling. Han tok opp igjen begrepet i 1914, delvis som et svar for en diskusjon med Carl Jung, kalt *Zur Einführung des Narzißmus*.

## I kunsten
Narkissos har vært et emne for mange kunstmalere, blant annet: Caravaggio, Poussin, Turner, Dalí, Waterhouse, Carpioni, Lagrenée, og Roos.

Fil:John William Waterhouse Echo And Narcissus.jpg|*Echo And Narcissus*, John William Waterhouse 
Fil:Carpioni, Giulio - Liriope Bringing Narcissus before Tiresias - 1660s.jpg|*Liriope Bringing Narcissus before Tiresias*, Giulio Carpioni
Fil:Lagrenee - Echo and Narcissus.jpg|*Echo and Narcissus*, Louis-Jean-François Lagrenée
Fil:Jan Roos - Narcissus at the Spring.jpg|*Narcissus at the Spring*, Jan Roos
Fil:Follower of Giovanni Antonio Boltraffio - Narcissus.jpg|*Narcissus*, follower of Giovanni Antonio Boltraffio

Skulptører som Paul Dubois, John Gibson, Henri-Léon Gréber og Hubert Netzer har benyttet Narkissos som motiv.


Fil:Paul Dubois-Narcisse.jpg|*Narcisse*, Paul Dubois
Fil:John Gibson-Narcissus-Royal Academy of Arts.jpg|*Narcissus*, John Gibson
Fil:Glaspalast München 1897 118.jpg|*Narziss*, Hubert Netzer
Fil:Valerio cioli, narciso, 1560 ca..JPG|*Narcissus*, possibly Valerio Cioli
Fil:Narcisse musée dep beauvais.JPG|*Narcisse*, Henri-Léon Gréber


## Se også
* Ekho, en oreade (fjellnymfe) i gresk mytologi som elsket sin egen stemme
* Narsissisme, selvkjærlighet eller ekstrem selvopptatthet
* Narsissistisk personlighetsforstyrrelse
* Narsiss (*narcissus*), lilje som spirte på Narkissos' dødssted
* Hybris, overmot, hovmot som ifølge gresk mytologi rammes av gudenes hevn, *nemesis*

## Referanser


## Eksterne lenker
*